b'\n_START_ARTICLE_\nT-28\n_START_SECTION_\nZgodovina tanka\n_START_PARAGRAPH_\nTank T-28 je bil v veliko pogledih podoben tanku Vickers A1E1 Independent, ki je v obdobju med obema vojnama zelo vplival na njegov razvoj, \xc4\x8deprav je bil narejen le en prototip leta 1926. T-28 so po tem tanku za\xc4\x8deli razvijati leta 1932. 11. avgusta 1933 so tank uradno potrdili. Med letoma 1933 in 1941 so naredili 503 primerke._NEWLINE_Tank T-28 je sodeloval tudi v drugi svetovni vojni. Sodeloval je pri invaziji na Poljsko in v zimski vojni proti Finski, kjer so se pokazale \xc5\xa1tevilne pomanjkljivosti. Oklep ni bil kos nalogam, zato so ga dali pove\xc4\x8dati na prednji strani od 50\xc2\xa0mm pa vse do 80\xc2\xa0mm in ob straneh na 40\xc2\xa0mm. Med zimsko vojno je bilo zadetih 200 tankov, vendar le 20 tako, da se jih ni ve\xc4\x8d dalo obnoviti. Med uporabniki je bila tudi Finska, ki je uporabljala zajete tanke T-28. _NEWLINE_Ko je Nem\xc4\x8dija vdrla v Sovjetsko zvezo leta 1941 so le ti imeli 411 tankov T-28, vendar jih je bil ve\xc4\x8dina uni\xc4\x8denih \xc5\xbee po prvih dveh mesecih vojne._NEWLINE_Danes so ohranjeni trije tanki T-28. Dva sta na Finskem in eden v Moskvi.'